OSNOVNA ŠKOLA

„Vazmoslav Gržalja“

KLASA: 003-06/21-01/04

URBROJ: 2106-23-01-21-02

Buzet, 9.srpnja 2021.

**ZAKLJUČAK S 27. SJEDNICE ŠKOLSKOG ODBORA**

AD1) Verifikacija zapisnika s 26.sjednice Školskog odbora.

AD2) Članovi Školskog odbora jednoglasno prihvaćaju izmjenu cijene školske marende , koja iznosi: učenici MŠ 10,00 kn, učenici PŠ 11,00kn, te učitelji 11,00kn.

AD3) Ravnateljica ukratko razlaže kako su početkom ovog tjedna imali sastanak u Gradu na kojem su prisustvovali Gradonačelnik Grada Buzeta i Župan Istarske županije Boris Miletić sa suradnicima , na kojem su među ostalim raspravljali o problematici Sportske dvorane. Kako škola nema nikakav dokument Ugovor o zakupu s Gradom na sastanku je utvrđeno da je Sportska dvorana u vlasništvu Grada, te da bi je Grad trebao dati u zakup Školi. Istarska županija će podmiriti troškove za zakupa za realizaciju nastavnih sati TZK.

Ravnateljica obavještava kako Grad ima u planu proširiti Sportsku dvoranu u skoro vrijeme.

Članovi Školskog odbora uputiti će dopis prema Gradu i Županiji da su suglasni za ovakav način upravljanja Sportskom dvoranom i uzimanja u zakup dvorane od Grada.

AD4)

a) Ravnateljica daje osvrt na 28. saziv MGA. Izvješćuje članove ŠO kako je 1. srpnja uspješno odrađena ova smotra. Ravnateljica pojašnjava planove za slijedeći saziv MGA slijedeće godine, na prijedlog AZZO-a. Do rujna ove godine pokušat će se napraviti program za smotru od 5 dana za osnovne škole, te 5 dana za srednje škole.

b) Ravnateljica pojašnjava Školskom odboru da su roditelji učenika PŠ Roč pisali dopis školi u kojem su tražili da se 5. i 6. razred u PŠ Roč ne spajaju u idućoj školskoj godini. Roditelji smatraju kako takvo spajanje ne bi bilo dobro. Kako u 5. razred dolaze dvije učenice, a šesti razred broji 3 učenika od kojih dva imaju rješenje za poseban oblik rada, pokušat će se ishoditi dozvolu za odvojena razredna odjeljenja. Škola je proslijedila dopis županiji. Županija je poslala odgovor kako se slaže s našim prijedlogom te će naš prijedlog uputiti prema ministarstvu, te da se treba sačekati njihov odgovor .

Članica ŠO Sabina Brojan Marušić postavlja pitanje je li se poslao i dopis za razdvajanje razreda PŠ Lanišće. Naime učiteljica RN Željana Mrvoš postavila je upit je li moguće razdvojiti razredne odjele kako ove godine će imati četvero kombinaciju( ukupno 7 učenika) . Ravnateljica objašnjava da broj učenika nije dovoljan za razdvajanje razreda i obzirom da nema dodatan prostor za još jedan razred nije ni slala upit prema Županiji.

c) Ravnateljica upoznaje članove Školskog odbora kako se škola prijavila na natječaj „Jačanje STEM vještina u osnovnim školama i razvoj Regionalnih znanstvenih centara za osnovnoškolski odgoj i obrazovanje u STEM području” i to za komponentu A i komponentu B.

U komponentu A spada razvoj STEM vještina kroz opremanje školskih učionica STEM opremom), a u komponentu B razvoj Regionalnih znanstvenih centara za osnovnoškolski odgoj i obrazovanje u STEM području.

Objašnjava kako bi komponentu B usmjerila prema ljetnom odmaralištu u Vrsaru. Kako postoji idejni projekt prenamijenili bi ga kako se ne bi morao raditi novi. U ovoj komponenti bi bili kao partneri.

Predsjednica Školskog odbora Tea Marmilić postavlja pitanje protupožarnog puta koji je bio prepreka da bi se ljetovalište moglo staviti u funkciju. Ravnateljica odgovara kako je na današnjem sastanku sa načelnikom stožera civilne zaštite Dinom Kozlevcem, u Gradu dobila odgovor da je što se tiče te problematike sve u redu, da ne postoji nikakva zapreka , odnosno ne predstavlja nikakav problem.

d) Predsjednica Školskog odbora obavještava kako je zaprimila mail učiteljice Karmen Kevereski Niković, a tiče se problematike školske zgrade u Ročkom Polju te priključka na kanalizaciju. Članovi Školskog odbora predlažu da se gospođi Karmen Kevereski Niković pošalje službeni odgovor o postupku otkupa stana ,sanacije krova i izvedbe spoja na kanalizaciju.

e) Ravnateljica je izvijestila članove Školskog odbora da se za zgradu u Lanišću još čeka izrada elaborata te će se tada poslati u Županiju.

f) Ravnateljica je izvijestila članove Školskog odbora o usmenom dogovoru Županije i Grada da će se za kupnju novog kombija za PŠ Roč podijeliti troškovi tako da s 50% sudjeluje Županija i s 50% Grad Buzet. Kombiju registracije ističe u prosincu 2021. godine.

g) Predsjednica Školskog odbora postavlja pitanje tko je odgovoran za održavanje dječjeg parkića kraj školske zgrade. Ravnateljica odgovara kako je parkić u vlasništvu grada , te da je poduzeće Park odgovoran za održavanje istog. Predsjednica Školskog odbora predlaže ravnateljici da pošalju službenu obavijest poduzeću Park.

Slijedeći problem koji se javlja u parkiću su posjetitelji parka u popodnevnim satima, a u jutarnjim satima vrtićka djeca koje se za vrijeme ovih ljetnih vrućih dana dolaze u parkić poigrati. Oni sitan pijesak bacaju po stolovima za stolni tenis. Ravnateljica govori kako je kontaktirala ravnateljicu vrtića Silvanu Pavletić da prenese informaciju odgajateljicama da malo pripaze na takve stvari..

Članovi Školskog odbora će poslati dopis poduzeću Park i Gradu Buzet o problemu parkića pokraj škole sa zamolbom da se to sada za vrijeme ljetnih mjeseci sanira da bi u rujnu kada počne nastava parkić bio siguran za korištenje.

f) Predsjednica Školskog odbora Tea Marmilić zahvaljuje se u ime svih članova Školskog odbora ,ali i u svoje osobno, članu Školskog odbora izabranom od strane Vijeća roditelja Robertu Vivodi za dobru suradnju, veliku podršku i savjete u ove dvije godine. Naime gospodin Vivoda neće više biti član Školskog odbora iz razloga što mu sin upisuje srednju školu te nema pravo više biti član Školskog odbora u takvoj ulozi.

Predsjednica Školskog odbora:

                                                                                    Tea Marmilić, dipl. uč.